‘जोंक’ और ‘नकली चेहरा’ रिश्तों के सच को ब्यान करती लघुकथाएं हैं | ‘घर’ में मुखिया परिवार की अपेक्षाओं का बोझ ढोता है | ‘प्रेरणा’ में अपने व्यवहार का सन्तान पर प्रभाव दिखाया गया है | ‘उपेक्षा’ में पिता बच्चों के व्यवहार की उपेक्षा करने की बात पत्नी को कहता है, लेकिन वह ख़ुद भी उपेक्षा नहीं कर पाता | ‘अपनी-अपनी श्रद्धा’ पुजारियों की लूट और ‘सुफल’ मन्दिरों में जाती विशेष के लोगों के निषेध को विषय बनाती है | ‘विडम्बना’ लघुकथा दहशतगर्दों का कोई दीन-ईमान नहीं होता, बात को सत्य सिद्ध करती है | ‘जुनून’ में दंगों में स्त्री की अस्मिता को लूटने को विषय बनाया गया है | ‘भीख की लूट’ भिखारिन के प्रति समाज की घटिया मानसिकता को दिखाती है | ‘ममता’ में स्तनपान को लेकर लघुकथा कही गई लेकिन महिला कल्याण समिति में स्तनपान न करवाने की बात अस्वाभाविक लगती है | ‘सत्ता का नशा’ भी अतिशयोक्तिपूर्ण विषय है | यही कमी ‘भाग्यशाली’, ‘दुर्भाग्य’ और ‘पवित्र-अपवित्र’ लघुकथाओं में दिखती है |